પોતાની સ્પિન બોલિંગ આક્રમણથી મશહૂર ભારતીય ટીમ છેલ્લા ઘણા સમયથી પોતાના ફાસ્ટ બોલરના શાનદાર પ્રદર્શનથી બધાને ચોંકાવી દીધા છે. દક્ષિણ આફ્રિકાના પ્રવાસે ગયેલી ટીમ ઇન્ડીયા ભલે ટેસ્ટ શ્રેણી હારી ગઇ હોય પરંતુ તેમાં સીમ બોલરોના પ્રદર્શનથી દુનિયાના પૂર્વ દિગ્ગજ બોલરો ઘણા પ્રભાવિત થયા છે. ભારતીય તેજ બોલિંગ આક્રમણમાં શમી, ભુવનેશ્વરકુમાર અને જસપ્રીત બુમરાહનું નામ ચોતરફ છવાઇ ગયું છે.